b'\n_START_ARTICLE_\nJan Kenneth Weckman\n_START_PARAGRAPH_\nJan Kenneth Weckman (s. 10. helmikuuta 1946 Helsinki) on suomalainen taidegraafikko._NEWLINE_Weckman opiskeli 1969 Vapaassa taidekoulussa ja 1969\xe2\x80\x931973 Taideakatemian koulussa. H\xc3\xa4n v\xc3\xa4itteli taiteen tohtoriksi 2005 aiheesta Seitsem\xc3\xa4n maalauksen katsominen/Maalaus maailman osana. Weckman oli Oraan suojelijat -vaihtoehtoseuran perustajia ja toimi pitk\xc3\xa4\xc3\xa4n l\xc3\xa4\xc3\xa4kint\xc3\xa4vahtimestarina ja apuhoitajana. Taiteilijana h\xc3\xa4n oli omaleimaisimpia 1970-luvulla vaikuttaneista graafikoista. Sittemmin h\xc3\xa4nen tyylins\xc3\xa4 on vaihtunut kalligrafiasta vaikutteita saaneesta viivarealismista vauhdikkaaseen informalismiin. Weckman on ollut opettajana Taideteollisessa korkeakoulussa vuodesta 1981 ja kirjoittanut taiteen teoriasta.'